স্মৃতিবিধুরতা

স্মৃতিবিধুরতা বা অতীত স্মৃতিবিধুরতা () হলো অতীতের বিশেষ কোনও সময় অথবা খুশির ঘটনার ব্যাপারে আবেগপ্রবণ হয়ে পড়া।। 
স্মৃতিবিধুরতা-র ইংরেজি পরিভাষা "নস্টালজিয়া" শব্দটি গ্রিক ভাষার "নোস্তোস" (νόστος), যার অর্থ বাড়িতে ফিরে আসা এবং হোমারসৃষ্ট একটি শব্দ "আলগোস" (ἄλγος), যার অর্থ ব্যাথা বা বেদনা–এই দুইয়ের সমন্বয়ে গঠিত হয়েছে। সপ্তদশ শতাব্দীতে উদ্বিগ্নতা বোঝাতে একজন সুইস চিকিৎসাবিজ্ঞানের ছাত্র যে নিজের দেশ থেকে দূরে সৈন্যবাহিনীর সাথে ছিলেন, এই শব্দটি উদ্ভাবন করেন। চিকিৎসাবিজ্ঞানের ভাষ্য মতে – একটি মনমরা অবস্থা। আধুনিক সময়ে it became an important trope in Romanticism. এটি রোমান্টিকতা প্রকাশের একটি গুরুত্বপূর্ণ লক্ষণ হিসেবে বিবেচিত হয়।
স্মৃতিবিধুরতা বলতে সাধারণত মজার অতীত ঘটনা, এর সাথে জড়িত ব্যক্তিত্ব, বিশেষত কারো তরুণ জীবনের “অতীতের সুখ স্মৃতি” বোঝানো হয়।
স্মৃতিবিধুরতার ব্যাপারে বৈজ্ঞানিক সাহিত্য সাধারণত ব্যক্তিগত জীবনে স্মৃতিবিধুরতা এবং এর প্রধানত স্মৃতিবিধুরতার প্রতিক্রিয়া সম্পর্কে আলোচনা করে থাকে। গন্ধ এবং স্পর্শ স্মৃতিবিধুরতার ব্যাপারে গুরুত্বপূর্ণ ভূমিকা পালন করে থাকে। এই ধরনের উদ্দীপনাগুলো প্রথমে মস্তিষ্কের আবেগ নিয়ন্ত্রক অংশ এমিগডালা দিয়ে যায়। এখানে সাধারণত কারো অতীত জীবনের গুরুত্বপূর্ণ ঘটনা, প্রিয় ব্যক্তিত্ব এবং সময় কাটানোর জায়গাগুলোর তথ্য জমা থাকে। সঙ্গীত এবং আবহাওয়াও স্মৃতিবিধুরতার ক্ষেত্রে গুরুত্বপূর্ণ হয়ে উঠতে পারে। স্মৃতিবিধুরতার সময় মনের ভেতর এই বিশ্বাস কাজ করে যে বর্তমান সময়ের চেয়ে অতীত বেশি ভাল ছিল।
সময়ের সাথে সাথে স্মৃতিবিধুরতার সংজ্ঞা অনেকভাবে পরিবর্তিত হয়েছে। সঙ্গত কারণেই এর গ্রীক মূলশব্দ “বাড়ি ফিরে আসা” এবং “বেদনার” সাথে মিল রেখে শত শত বছর ধরে এটি দুর্বলতা এবং কনো কনো সময় চিকিৎসাশাস্ত্রে বাড়ির জন্য প্রচণ্ড মন খারাপ অর্থে এই শব্দটি ব্যবহৃত হয়ে আসছে। আধুনিক দৃষ্টিভঙ্গিতে স্মৃতিবিধুরতা একটি স্বাধীন এবং ইতিবাচক আবেগ, যা মানুষ প্রায়ই অনুভব করে থাকে। মাঝে মাঝে স্মৃতিবিধুরতার বেশ কিছু গুণাগুণ লক্ষ্য করা যায়। এর মধ্যে আছে মানসিক উন্নতি, সামাজিক যোগাযোগ বৃদ্ধি, আত্ম উপলব্ধি বৃদ্ধি এবং নিজের অবস্থান সম্পর্কে সচেতন হওয়া। অনেক স্মৃতিবিধুরতা একাধিক গুণাগুণ প্রকাশ করে থাকে এবং যারা এটি উপলব্ধি করেছে তারাই লাভবান হয়েছে। বহুদিনের স্বভাব বা চারিত্রিক বৈশিষ্টের উন্নতির মত স্মৃতিবিধুরতার প্রবণতার অনেক লাভজনক দিক রয়েছে।
যদিও মাঝে মাঝে স্মৃতিবিধুরতাতে নেতিবাচক দিক উঠে আসে, এর ফলে মন ভাল হয়ে যায় এবং ইতিবাচক আবেগগুলো প্রাধান্য পায়, যাতে উষ্ণ আবেগগুলো স্মৃতিবিধুরতার মাধ্যমে প্রতিফলিত হয়। মানসিক উন্নতির একটি কার্যকরী উপায় হলো যেই সমস্যা আনন্দকে বাধাগ্রস্ত করছে তার সাথে মানিয়ে নেওয়া। বেচো (২০১৩) আবিষ্কার করেন যে স্মৃতিবিধুরতার প্রবণতা সকল কার্যকর ক্ষেত্রে ঢাল হিসেবে কাজ করে। এর মধ্যে আছে – কৌশল পরিকল্পনা এবং বাস্তবায়নের ক্ষেত্রে এবং ভালোভাবে কোনো বিষয় নতুন করে সাজানোর ক্ষেত্রে। এই গবেষণার মাধ্যমে আমরা এই সিদ্ধান্তে উপনিত হতে পারি যে, স্মৃতিবিধুরতাপ্রবণ লোকজন চাপে থাকা অবস্থায়ও কৌশলগত দিকে সফল হয়ে থাকে। স্মৃতিবিধুরতা কৌশল মোকাবেলা এবং বাস্তবায়নের ক্ষেত্রে সম্পর্কযুক্ত, এর ফলে এটি চ্যালেঞ্জিং সময়ও সহায়তা অব্যাহত রাখে।
স্মৃতিবিধুরতার ক্ষেত্রে সাধারণত কাছের মানুষের স্মৃতিই ঘুরেফিরে চলে আসে এবং এটি সামাজিক সহযোগিতা এবং যোগাযোগ সম্পর্কে মানুষকে সচেতন করে তোলে। স্মৃতিবিধুরতার সময় মাঝে মাঝে একাকিত্বের অনুভূতি চলে আসে কিন্তু এই ধরনের অনুভূতি কাছের সম্পর্কগুলো মজবুত করে তোলে। ঝু এট অল (২০০৮) এর মতে একাকী লোকজন সাধারণত সামাজিক সহযোগিতার ব্যাপারটি কম পেয়ে থাকে। তাসত্ত্বেও একাকিত্ব মানুষকে স্মৃতিবিধুরতার দিকে নিয়ে যায় যা প্রকৃতপক্ষে সামাজিক সহযোগিতার অনুভূতি দৃঢ় করে। এ থেকে ঝু এবং তার সহকর্মীরা (২০০৮) এই সিদ্ধান্তে এসেছিলেন যে, স্মৃতিবিধুরতা ব্যক্তিবিশেষকে সামাজিক যোগাযোগ বৃদ্ধির ক্ষেত্রে উৎসাহী করে তোলে।